stanford-oval/wikipedia huggingface dataset:
Bartholinin rauhaset
Rauhasten sairaudet

Bartoliniitti eli emättimen rauhastulehdus on bakteerien aiheuttama sekainfektio. Oireena on märkäinen vuoto ja rauhasten turpoaminen. Lisäksi rauhaseen voi kehittyä paise ja yleisoireena voi nousta kuume. Tauti on hoidettavissa antibiooteilla ja tarvittaessa paise puhkaistaan.
Tulehduksen jälkitilana voi rauhaseen kehittyä kysta. Tämä puolestaan voi aiheuttaa uuden tulehduksen. Kysta voi myös haitata yhdyntää aiheuttamalla kipuja. Kysta voidaan tarvittaessa tyhjentää lääkärin vastaanotolla lievissä tapauksissa paikallispuudutuksessa. Vaikeammissa tapauksissa potilas leikataan yleisanestesiassa.
Sairauksien ehkäisy

Sairauksien syntyyn ei voi itse vaikuttaa, eikä niitä voi juuri ehkäistä.
Benjamin Leadbeater

Benjamin Leadbeater
Benjamin Leadbeater (1760–1837) oli brittiläinen luonnontieteilijä, lintutieteilijä ja taksonomi.
Leadbeater oli kuuluisa luonnonhistoriallisten tuotteiden kauppias Lontoossa. Hänen liikkeensä sijaitsi osoitteessa 19 Brewer Street, Piccadilly.
Leadbeater nimesi linnuista muun muassa platinafasaanin (Chrysolophus amherstiae).
Hänen kunniakseen on nimetty arokakadu (Cacatua leadbeateri), violettisäihkykolibri (Heliodoxa leadbeateri) ja etelänkalkkunasarvekas (Bucorvus leadbeateri).
Blåvands Huk

Blåvands Hukin majakka.
Blåvands Huk (myös Blåvandshuk) on Jyllannin länsirannikolla Pohjanmereen työntyvä niemeke, jossa sijaitsee Tanskan läntisin kohta. Blåvands Hukin ja siitä kaakkoon erkanevan Skallingenin niemimaan erottaa mantereesta Ho Bugtin lahti, Vattimeren pohjoisin osa. Niemen ympäristö on suojeltu, sillä se on tärkeä levähdysalue monille muuttolinnuille.
Athribis (Ala-Egypti)

| Athribis> Ἄθριβις 𓉗𓏏𓉐𓇾𓁷𓄣𓏏𓊖 |
| --- | --- |
 Athribiksen roomalaisaikaisia raunioita ja nykyistä Banhan kaupunkia.
Sijainti
 Athribis
Koordinaatit:  30°28′21″N, 31°11′04″E
Valtio:  Egypti
Paikkakunta:  Tell el-Atrib, Banha, Al-Qalyubiyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Athribites, Delta, Egypti
Aiheesta muualla
  Athribis Commonsissa 
Infobox OKNimi-testi OK: 
Athribis (m.kreik. Ἄθριβις, myös Ἄθλιβις, Athlibis, Ἀθάρραβις, Atharrabis, Ἀθριβιτῶν πόλις, Athribitōn polis; kopt. Ⲁⲑⲣⲏⲃⲓ, Ⲁⲑⲣⲉⲡⲓ) eli Hut-herib/Hut-ta-heri-ib(et) (egypt. 𓉗𓏏𓉐𓇾𓁷𓄣𓏏𓊖, Ḥwt-ḥrj-jb, Ḥwt-tꜣ-ḥrj-jb(t)) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Athribiteen nomokseen, jonka pääkaupunki se oli. Kaupungin rauniokumpu eli tell tunnetaan nimellä Tell el-Atrib.
Maantiede

Athribis sijaitsi Niilin Tanitikos-suuhaaran eli Taniksen suuhaaran itärannalla lähellä kohtaa, jossa kyseinen haaraa erkaantui joen päähaarasta. Sen johdosta Tanitikoksen yläosaa kutsuttiin joskus latinaksi nimellä Athribiticus Fluvius. Kaupungin paikka on noin 50 kilometriä pohjoiseen nykyisestä Kairosta. Nykyisin paikalla sijaitsee Banhan kaupunki.
Ala-Egyptin Athribista ei tule sekoittaa toiseen Athribikseen Ylä-Egyptissä.
Historia

Athribis on ollut olemassa jo vanhan valtakunnan ajalla. Se sai nimensä Repit (Repyt) -jumalattaresta, jonka kreikkalainen nimi oli Thrifis. Antiikin lähteistä kaupungista tiedetään vain vähän. Ammianus Marcellinus luki sen yhdeksi Niilin suiston tärkeimmistä 300-luvulla jaa. Athribis säilyi olemassa myöhäisantiikkiin saakka. Myöhäisellä roomalaisella kaudella se kuului Augustamnica secundan provinssiin. Kaupungin asukkaasta käytettiin etnonyymejä Athribitēs (Ἀθριβίτης) ja Athlibitēs (Ἀθλιβίτης).
Kaupungin paikalla ovat suorittaneet kaivauksia puolalaiset ja egyptiläiset arkeologit erityisesti vuosina 1957–1999.
Rakennukset ja löydökset

Kaupunki jakaantuu arkeologisena kohteena kahteen osaan, joista käytetään nimiä Kom A ja Kom Sidi Youssuf. Varhaisimmat löydöt ajoittuvat 12. dynastian ajalle, ja suurin osa löydöistä 25. ja 30. dynastian väliselle ajalle sekä kreikkalais-roomalaiselle kaudelle. Raunioista voidaan päätellä, että kaupunkia laajennettiin ja kaunistettiin huomattavasti Ptolemaiosten aikana.
Kaupungissa oli useita temppeleitä, joista yksi oli Amenhotep III:n rakennuttama, toinen ajoittuu Ahmose II:n ajalle ja monet muut rakennettiin kreikkalais-roomalaisella kaudella. Viimeksi mainittujen piirtokirjoituksissa esiintyvät muun muassa nimet Ptolemaios XII sekä Tiberius ja tämän vaimo Julia.
Kaupungin risteävät pääkadut olivat hahmotettavissa vielä 1800-luvulla, ja vaikuttavat jakaneen kaupungin neljään osaan. Löytöihin lukeutuu myös keramiikka- ja votiiviesinetyöpajojen jäänteitä; hellenistisellä kaudella rakennettu kylpylä; roomalainen kylpylä, joka rakennettiin alun perin Juliusten-Claudiusten aikana ja uusittiin Trajanuksen ja Hadrianuksen aikana; roomalainen huvila; sekä laajoja hautausmaita kreikkalais-roomalaiselta ajalta. Vajaan kilometrin päästä kaupungin paikasta on löydetty kivilouhoksia, joista otettiin kiveä sen rakennuksiin.
Varhaisen kristillisen kauden löytöihin lukeutuvat kirkon rauniot. Se on arvioitu yhdeksi Egyptin varhaisimmista kirkoista, ja sen rakentamiseen käytettiin vanhempien rakennusten osia, kuten pylväitä.
Aiheesta muualla

Kuvia tai muita tiedostoja aiheesta Athribis Wikimedia Commonsissa
Nuorta miestä esittävä pronssipatsas. Roomalaisaikainen kopio 1. vuosiadalta eaa. perustuen kreikkalaiseen alkuperäisveistokseen.
Blåtinden

Blåtinden
Blåtinden nähtynä E6-tien varrelta helmikuussa 2009.
| --- | --- |
Tyyppi:  vuorenhuippu (en) 
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 180 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Blåtinden on Skandeihin kuuluva vuorenhuippu Paatsivuonon kunnassa, Norjassa. Huipun korkeus merenpinnan tasosta on 1 180 metriä.
Blåtinden ja sen lähihuippuja nähtynä Paatsivuonon yli E6-tieltä helmikuussa 2009.
Blåtindan

Blåtindan
Blåtindan nähtynä läheltä Paatsivuonon Storsteinnesia helmikuussa 2009.
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 378 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Blåtindan on Skandeihin kuuluva vuori Målselvin kunnassa, Pohjois-Norjassa. Sen korkeus merenpinnan tasosta on 1 378 metriä.
Ben Bova

Ben Bova
Benjamin William "Ben" Bova (8. marraskuuta 1932 – 29. marraskuuta 2020) oli yhdysvaltalainen scifi-kirjailija.
Bova syntyi Philadelphiassa, Pennsylvaniassa. Hän meni vuonna 1953 naimisiin Rosa Cucinottan kanssa, mutta avioliitto päättyi eroon vuonna 1974. Hänestä tuli luonnontieteiden kandidaatti Templen yliopistosta 1954.
Ben Bova toimi vuosina 1972–1978 Analog Science Fiction and Factin päätoimittajana. Hänen kirjalliseen tuotantoonsa kuuluu muun muassa Grand Tour -sarja.
Aiheesta muualla

Viralliset sivut (englanniksi)
Blåskavlen

Blåskavlen tarkoittaa seuraavia:
Blåskavlen, jäätikkö Norjan Aurlandin kunnassa
Blåskavlen, jäätikkö Norjan Hadselin kunnassa, Austvågøyan saarella
Blåskavlen, 1 809-metrinen vuori Norjan Aurlandin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blåskavlen”, voi hakea sivunnimihaulla, laajalla sivunnimihaulla tai tekstihaulla.
Bahamin kieli

| Baham |
| --- | --- |
Muu nimi:  Mbahaam
Tiedot
Alue:   Indonesia
Puhujia:  1800
Sija:  ei 100 suurimman joukossa
Kielitieteellinen luokitus
Kielikunta:  Yleisuusiguinealaiset kielet
ISO 639-3:  bdw
 Ohje 
Baham, tai mbahaam, on yleisuusiguinealaisten kielten läntiseen haaraan kuuluva uhanalainen kieli, jota puhutaan Indonesian Länsi-Papuan provinssissa. Kielellä on noin 1800 puhujaa. Bahamilla ei ole kirjakieltä.
Fonologia > Konsonantit

|  |  | Bilabiaali | Alveolaari | Palataali | Velaari> norm. | Velaari> labialisoitunut | Glottaali |
| --- | --- | --- | --- | --- | --- | --- | --- |
| Nasaali | Nasaali | m | n |  | ŋ |  |  |
| Klusiili | norm. | p | b | t̪ | d |  | k | g | kw |  |
| Klusiili | prenasaalinen | mb | nd |  | ŋg | ŋgw |  |
| Frikatiivi | Frikatiivi |  | s |  |  |  | h |
| Lateraali | Lateraali |  | l |  |  |  |  |
| Tremulantti | Tremulantti |  | r |  |  |  |  |
| Puolivokaali | Puolivokaali | w |  | j |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Lähde:
Sanasto

| Baham | Suomi |
| --- | --- |
kamen: käsi
wiek: veri
un: muna
yambur: tuli
namia: mies
kamini: aurinko
kirya: vesi
yambar: koira
Lähde:
As the Palaces Burn

| As the Palaces Burn Lamb of God |
| --- | --- | --- |

Studioalbumin tiedot
 Äänitetty : 2003
 Julkaistu: 6. toukokuuta, 2003
 Tuottaja(t): Devin Townsend
 Tyylilaji: Groove Metal
 Kesto: 38.00
 Levy-yhtiö: Prosthetic Records
Lamb of Godin muut julkaisut
| New American Gospel 2000 | As the Palaces Burn 2003 | Ashes of the Wake 2004 |
As the Palaces Burn on yhdysvaltalaisen metalliyhtyeen Lamb of Godin toinen studioalbumi. Vuonna 2003 Prosthetic Recordsin alla julkaistua albumia voidaan pitää yhtyeen läpimurtona. Yhtyeen debyyttialbumiin New American Gospeliin verrattuna yhtyeen äänimaailman ja soittotekniikan kehitys vaikuttivat osalta menestykseen. Albumia on jopa verrattu teknisemmäksi kuin sen seuraaja-albumeita Ashes of the Wakea sekä kaupallista läpimurtoalbumia Sacramentia.
Albumin ensimmäisestä kappaleesta (”Ruin”) on tehty yhtyeen ensimmäinen musiikkivideo. ”Ruinin” lisäksi albumilta julkaistiin singleinä kappaleet ”11th Hour” ja ”As the Palaces Burn”. Albumin tuottajana toimi mm. metalliyhtye Strapping Young Ladin keulakuvana tunnettu Devin Townsend.
Kappaleet

Ruin – 3.54
As the Palaces Burn – 2.24
Purified – 3.10
11th Hour – 3.44
For Your Malice – 3.43
Boot Scraper – 4.34
A Devil In God’s Country – 3.14
In Defense of Our Good Name – 4.10
Blood Junkie – 4.23
Vigil – 4.42 (säv. ja san. Mark Morton)
Kappaleet > Singlet

”Ruin”
”11th Hour”
”As the Palaces Burn”
Kokoonpano

Randy Blythe – laulu
Willie Adler – kitara
Mark Morton– kitara
John Campbell – basso
Chris Adler– rummut
Kokoonpano > Muut

Devin Townsend – tuottaja, kitara kappaleessa "A Devil in God's Country"
Aiheesta muualla

As the Palaces Burnin sanoitukset
As the Palaces Burn Discogsissa. (englanniksi)
Albumi As the Palaces Burn Encyclopaedia Metallum -sivustolla (englanniksi)
Blæstadgrenda

| Blæstadgrenda Vangli |
| --- | --- |

 Blæstadgrenda
 Koordinaatit: 60°48′54″N, 11°10′37″E 
Valtio:  Norja
Lääni:  Innlandet
Kunta:  Hamar
Pinta-ala:  
 – Maa:  0,3 km²
Väkiluku (2022):  434
 – Väestötiheys:  1446,7 as./km²
Infobox OKVirheellinen NIMI-arvo: 
Blæstadgrenda tai Vangli on taajama Hamarin kunnassa Innlandetin läänissä Norjassa. Taajaman pinta-ala on 0,3 neliökilometriä ja asukasluku 434 vuonna 2022. Blæstadgrendassa sijaitsee muun muassa Innlandetin korkeakoulun maa- ja metsätaloustieteiden kampus.
Barthold Georg Niebuhr

| Barthold Georg Niebuhr |
| --- | --- |

Henkilötiedot
Syntynyt: 27. elokuuta 1776 Kööpenhamina
Kuollut: 2. tammikuuta 1831 (54 vuotta) Bonn
Ammatti:  historioitsija
Kirjailija
Tyylilajit:  tietokirjallisuus
Aiheesta muualla
Löydä lisää kirjailijoitaKirjallisuuden teemasivulta
Barthold Georg Niebuhr (27. elokuuta 1776 Kööpenhamina – 2. tammikuuta 1831 Bonn) oli saksalainen historioitsija ja valtiomies.
Elämä ja ura

Niebuhr oli tanskalaisen tutkimusmatkailija Carsten Niebuhrin ainoa poika. Hän opiskeli Kielin yliopistossa ja isänsä neuvosta vietti yli vuoden Englannissa ja Skotlannissa. Hänestä tuli Tanskan valtiovarainministerin Heinrich Ernst Schimmelmannin yksityissihteeri, Tanskan kuninkaallisen kirjaston sihteeri, kauppakollegion asessori ja vuonna 1804 Tanskan kansallispankin johtaja. Vuonna 1806 hän otti Preussin pääministerin Karl vom Steinin pyynnöstä vastaan vastaavan viran Preussissa. Steinin kaatumisen jälkeen hän kuitenkin, paheksuen Karl August von Hardenbergin politiikkaa, erosi ja ryhtyi valtion historiankirjoittajaksi. Samalla Niebuhrista tuli Berliinin tiedeakatemian jäsen, ja hän sai siten valtuudet luennoida vastaperustetussa Berliinin yliopistossa. Vuonna 1810 hän aloitti Rooman historiaa käsittelevän luentosarjan, joka oli hänen suuren kirjansa perusta. Vuonna 1816 hän lähti Preussin suurlähettilääksi Roomaan, jossa hän johti pitkiä neuvotteluja katolisen kirkon asemasta Preussissa. Palattuaan Saksaan vuonna 1823 hän luennoi Bonnissa.
Niebuhr saavutti huomattavan aseman tieteellisessä maailmassa teoksellaan Römische geschichte (2 nidettä, 1811–1812, 3. nide, 1832, kattaa ajanjakson vuoteen 241 eKr.), joka loi uutta pohjaa Rooman muinaisen historian ja valtion tutkimukseen. Sen jatko-osa Konstantinus Suuren kuolemaan asti julkaistiin vuosina 1844–1845 Niebuhrin luentoihin perustuen. Niebuhr vaikutti ratkaisevasti historiantutkimukseen lähdekritiikkiä korostamalla ja lähteiden luotettavuutta analysoimalla, ja loi näin pohjaa saksalaisen historiantutkimuksen kultakaudelle.
Aiheesta muualla

Kuvia tai muita tiedostoja aiheesta Barthold Georg Niebuhr Wikimedia Commonsissa
Berežki

Berežki (ven. Бережки́) on kylä ja maalaiskunta Leningradin alueen Olhavan piirissä Venäjällä. Se sijaitsee Olhavanjoen itärannalla 20 kilometriä Olhavan kaupungista etelään. Kunnan pinta-ala on 405 neliökilometriä. Kunnassa on 1 600 asukasta (vuonna 2009), joista 1 200 asuu Berežkin kylässä.
Kunta rajoittuu pohjoisessa Olhavan kaupunkiin, idässä Usadištšen kuntaan, etelässä Kirišin piiriin ja lännessä Olhavanjokea pitkin Vyndin Ostrovin kuntaan. Sen kautta kulkee Uuden-Laatokan ja Zujevon välinen maantie. Keskuskylän lisäksi kuntaan kuuluu Volhovin taajama ja 18 kylää: Blitovo, Bratovištše, Gnilka, Hotutša, Kamenka, Kirillovka, Moisejevo, Panevo, Prusynja, Prusynskaja Gorka, Tšernorutšje, Uljaševo, Veltsa, Zadnevo, Zamošje, Zaovražje, Zaporožje ja Zaretšje.
Tärkein työnantaja on maatalousyritys Zaretšje. Sen lisäksi kunnassa toimii Gazpromin kaasuputkilaitos ja metsätalous. Palveluihin kuuluvat Berežkin lastentarha, koulu, kulttuuritalo, ensiapuasema ja posti.
Aiheesta muualla

Berežkin kunnan sivusto (Arkistoitu – Internet Archive) (venäjäksi)
Berežkin kunta Olhavan piirin sivustolla (venäjäksi)
Amnya (linnoitus)

Amnya I:n ja Amnya II:n kaavio
Amnya on Euraasian pohjoisin ja yksi maailman vanhimmista kivikautisista linnoituksista.
Amnya muodostuu kahdesta eri asutuksesta: linnoitettu Amnya I ja avoin Amnya II. Amnya sijaitsee Ural-vuoriston itäpuolella - noin 2 500 kilometriä Moskovasta koilliseen. Asutukset sijaitsevat Ala-Obin alueen pohjoisessa taigassa, hiekkapohjaisella niemekkeellä, soisen jokiuoman yläpuolella. Pinnalla on säilynyt penkereitä ja ojia, jotka ympäröivät niemekkeen kärkeä, sekä 10 talokuoppaa. Noin 50 metrin päässä sijaitsevat kymmenen muuta kuoppaa muodostavat Amnya II:n avoimen asutuksen.
Amnyan suljettu metsästäjä-keräilijäasutus on yksi maailman vanhimmista tunnetuista linnoitetuista asuinpaikoista. Aikaisempien kaivausten tulosten perusteella tehdyt kenttätyöt ja niihin liittyvä radiohiiliajoitusohjelma ovat selvittäneet että Amnya I:n toiminnat, mukaanlukien sen ojat, penkereet, palatsit ja huomattavat kuoppatalot, ovat 6 000-luvulta ennen ajanlaskun alkua. Viereinen avoin kuoppakylä Amnya II on laajalti samanaikainen, mikä osoittaa että paikalla oli monimutkainen hierarkkinen rakenne, jossa oli suljettu niemeke ja siihen liittyvä puolustamaton ulompi osa, joka heijastaa alueen muissa kivikautisissa asutuksissa havaittuja järjestelyjä.
Vuotuisilla eläinten vaelluksilla oli luultavasti ratkaiseva merkitys siihen, että Amnyan esihistorialliset ihmiset päättivät asettua asumaan Siperian taigalle. Jokien yläpuolella sijainneet linnoitetut asutukset ovat saattaneet toimia strategisina paikkoina kalastukselle ja metsästykselle. Kasvavasta väestöstä ja resurssien varastoinnista johtuva kilpailu on saattanut vaikuttaa tarpeeseen suunnitella ja rakentaa tällaisia muinaisia linnoituksia. Amnyan linnoitukset ovat yli 1 000 vuotta vanhempia kuin vanhimmat maatalousyhteisöihin liittyvät linnoitukset, joita on löydetty Keski-Euroopasta, Egeanmereltä ja Levantista. Amnyan linnoitukset viittaavat siihen, että yhteiskuntien kehittyminen yksinkertaisista monimutkaisiksi ei ole ollut lineaarinen prosessi ihmiskunnan historiassa.
Arkeologia

Vuosina 1987–2000 Amnya I:n alueella tehdyissä kaivauksissa havaittiin puisia palisadeja, jotka vahvistivat kahden linnoituslinjan puolustusta. Lisäksi löydettiin toinen, niemekkeen kärjen poikki kulkeva sisäinen oja. Kuopat ovat suorakaiteen muotoisia, kooltaan noin 13–41 neliömetriä ja syvyydeltään jopa 1,8 metriä. Suurin näistä kuopista sijaitsee niemekkeen kärjessä. Rakenteelliset piirteet, kuten keskellä sijaitsevat korotetut tulisijat, ovat johtaneet siihen, että nämä rakenteet on tulkittu pitkäaikaisiksi asunnoiksi. Talokuopista saadut stratigrafiset todisteet viittaavat siihen, että asutus on tuhoutunut toistuvasti tulipaloissa. Tämän ilmiön, joka on havaittu myös muilla alueen varhaisilla suljetuilla asuinpaikoilla, uskotaan liittyneen väkivaltaisiin konflikteihin.
Arkeologia > Keramiikka

Amnya-kompleksista on löydetty noin 45 keramiikka-astian jäännökset. Sekä teräväkärkiset että litteät muodot ovat edustettuina, mikä kuvastaa kahta erilaista typologista perinnettä: toiselle, mahdollisesti hieman vanhemmalle tyypille on ominaista piikikäs/sisäkkäinen koristelu ja toiselle kampamerkkikoristelu. Joistakin talon kerroksista löytyi molempia keramiikkatyyppejä yhdessä, mikä viittaa ainakin osittaiseen samanaikaisuuteen. Molemmat keramiikkatyypit kuuluvat keramiikan käytön varhaisen laajentumisen alkuvaiheeseen Länsi-Siperian joilla. Kiviesineistö koostuu suurelta osin kvartsista, mutta siihen kuuluu myös piikivestä tehtyjä esineitä, kuten mikroteriä ja hiottuja liuskekivityökaluja ja -aseita, joiden joukossa on lukuisia liuskekivestä tehtyjä nuolenpäitä. Luusirpaleet ovat säilyneet vain kalkkeutuneina, ja niiden joukosta on tunnistettu hirveä, poroa ja majavaa.
Arkeologia > Radiohiiliajoitus

Alkuperäisten kaivausten neljä radiohiiliajoitusta tulkittiin todisteiksi varhaisemmasta, mesoliittisesta kaudesta kahdeksannella vuosituhannella eaa. ja pääasialliseksi asutusvaiheeksi todettiin kuudennen vuosituhannen alkupuoli eaa. Joissakin Amnya I:n talon kuopissa havaittiin myös viitteitä uudisasutuksesta kalkoliittisella kaudella neljännellä vuosituhannella eaa. Keramiikkatypologian perusteella kaivajat sijoittivat Amnya II:n kalkoliittiselle kaudelle, vaikka myös varhaisempaa toimintaa pidettiin mahdollisena. Vuonna 2019 Amnya I:ssä ja II:ssa tehtiin kenttätöitä, joissa tehtiin topografinen kartoitus, aikaisempien kaivausten kaivantojen leikkausten uudelleenarviointi, radiohiiliajoitus sekä paleoympäristö- ja paleobotaaniset tutkimukset.
Amnyan radiohiilitulokset osoittavat, että toiminnalla oli kaksi vaihetta: 1) Amnya I:n linnoituksen alkuvaihe seitsemännen vuosituhannen viimeisellä vuosisadalla eaa. ja 2) pääasiallinen asuttamisvaihe kuudennen vuosituhannen alussa eaa. Tämä osoittaa, että varhaisneoliittinen kompleksi käsitti sekä linnoitetun asutuksen Amnyan niemellä (Amnya I) että 50 metrin päässä sijaitsevan, suurin piirtein samanaikaisen avokuoppatalokompleksin (Amnya II). Sekä Amnya I:llä että Amnya II:lla on todisteita kalkoliittisesta uudelleenasuttamisesta neljännellä vuosituhannella eaa., johon liittyi maakuoppa-asumuksia ja niihin liittyvää aineellista kulttuuria.
Topografia ja asutuksen ominaispiirteet

Topografisen kartoituksen tuloksena Amnyan arkeologisesta kompleksista saatiin rakennettua 3D-malli. Stratigrafiset leikkaukset talojen sekä Amnya I:n sisä- ja ulkolinnoituslinjojen läpi ja yhden Amnya II:n talon läpi helpottivat sekvenssien uudelleenarviointia ja näytteenottoa kerrostuneista näytteistä radiohiiliajoitusta ja paleobotaanisia analyysejä varten.
Paleoekologia ja paleoympäristö

Amnyan niemekkeen juurella sijaitsevan suon sedimenttikaivantojen tulokset viittaavat siihen, että sen asuttamisen aikana noin 6 000 eaa. alkaen paikan eteläpuolella oli järvi ja sen pohjoispuolella joki. Kolme radiohiiliajoitusta on osoittanut, että järvimutaesiintymät alkoivat muodostua kahdeksannesta seitsemännelle vuosituhannelle eaa.; turve alkoi muodostua noin 5 000 eaa. ja laajeni järven tilalle neljännellä vuosituhannella eaa.
Ilmasto- ja ympäristömuutokset

Varhaiset linnoitetut kohteet Länsi-Siperiassa ilmestyivät ensimmäisen kerran pian äkillisen kylmenemisen jälkeen, joka oli yksi holoseenin kauden voimakkaimmista maailmanlaajuisista ilmastomuutoksista ja joka kesti noin 6 200–6 050 eaa. Tämä tapahtuma osui samaan aikaan metsästäjä-keräilijäryhmien lisääntymisen kanssa muualla pohjoisessa Euraasiassa, kuten on nähty esimerkiksi hautausmaista Venäjän Karjalassa. Koko Euroopassa ja Lounais-Aasiassa sosioekonomisten järjestelmien sopeutuminen on yhdistetty äkillisen kylmenemisen tapahtumaan; Pohjois-Aasiassa ilmastonmuutoksen ja ihmisen sopeutumisen väliset mahdolliset yhteydet tunnetaan kuitenkin vielä huonosti. Arktisessa Länsi-Siperiassa on esitetty, että holoseenin lämpömaksimi alkoi nopeasti seitsemännen vuosituhannen puolivälissä eaa., mikä saattaa peittää alleen äkillisen kylmenemisen tapahtuman. Etelämpänä, Länsi-Siperian alangolla, turvesuot alkoivat kehittyä paljon myöhemmin, vasta 6 000–5 000 vuotta sitten. Ymmärrys paleoympäristön kehityksestä Länsi-Siperiassa varhaisholoseenin aikana on kuitenkin edelleen hajanainen.
Piirrokset Amnya I:stä löydetystä keramiikasta
Berg (Sømna)

| Berg |
| --- | --- |
 Ilmakuva vuodelta 2008.
 Berg
 Koordinaatit: 65°22′16″N, 12°11′42″E 
Valtio:  Norja
Lääni:  Nordland
Kunta:  Sømna ja Brønnøy
Pinta-ala:  
 – Maa:  0,6 km²
Väkiluku (2023):  620
 – Väestötiheys:  1 033,3 as./km²
Infobox OKVirheellinen NIMI-arvo: 
Berg  on taajama Sømnan ja Brønnøyn kunnissa Nordlandin läänissä Norjassa. Taajaman pinta-ala on 0,6 neliökilometriä ja asukasluku 620 vuonna 2023. Heistä 98,2 prosenttia asuu Sømnan kunnan puolella.
Aiheesta muualla

Kuvia tai muita tiedostoja aiheesta Berg (Sømna) Wikimedia Commonsissa
Ben Browder

| Ben Browder |
| --- | --- |
 Ben Browder vuonna 2014.
Henkilötiedot
Koko nimi:  Robert Benedic Browder
Syntynyt: 11. joulukuuta 1962 (ikä 61) Memphis, Tennessee, Yhdysvallat
Näyttelijä
Merkittävät roolit:  John Crichton (Farscape) Cameron Mitchell (Tähtiportti)
Aiheesta muualla
IMDb 
Elonet
Ben Browder (s. 11. joulukuuta 1962 Memphis, Yhdysvallat) on yhdysvaltalainen näyttelijä. Hänet tunnetaan parhaiten rooleistaan astronautti John Crichtonina scifi-sarjassa Farscape sekä everstiluutnantti Cameron Mitchellinä sarjassa Tähtiportti.
Browder syntyi Memphisissä Tennesseessä ja varttui Charlottessa Pohjois-Carolinassa. Hän kävi Furman Universitya Etelä-Carolinassa ja opiskeli myöhemmin näyttelemistä Lontoossa Central School of Speech and Drama -koulussa. Siellä hän tapasi myös tulevan vaimonsa Francesca Bullerin.
Browder näytteli Sam Brodya Viiden juttu -sarjassa ohjelman kolmannella tuotantokaudella. Hän muutti vaimonsa ja kahden lapsensa kanssa Australiaan Farscape-sarjan kuvausten ajaksi vuosiksi 1999–2003. Myös Francesca-vaimo teki satunnaisesti roolitöitä Farscapessa. Perhe muutti takaisin Yhdysvaltoihin vuonna 2003 Farscapen tuotannon loputtua, joskin Browder palasi vielä Australiaan kuvaamaan Farscape-minisarjan, joka sitoi yhteen sarjan avoimiksi jääneet juonikuviot.
Roolistaan John Chrichtonina Browder sai kahtena vuonna Saturn Awards -palkinnon parhaasta näyttelijäntyöstä televisioroolissa.
Farscapen jälkeen Browder muun muassa näytteli kahdessa elokuvassa, luki romaanin äänikasetille ja antoi äänensä animaatiosarjan hahmolle.
Vuonna 2005 Browder liittyi vakituisesti Tähtiportti-sarjaan, jossa myös hänen entinen Farscape-kollegansa Claudia Black, näyttelivät pääosissa kaksi viimeistä tuotantokautta.
Aiheesta muualla

Wikimedia Commonsissa on kuvia tai muita tiedostoja aiheesta .
Ben Browder Internet Movie Databasessa. (englanniksi)